**Sastavila: Ivana Sučija**

**ZADATAK: Vrednujte moralnost slijedećeg čina vodeći računa o slobodi subjekta, objektu (tj. predmetu) ili djelu što ga subjekt čini, nakani i okolnostima. Donesite svoj zaključak, odnosno prosudite je li čin moralan ili nemoralan.**

Neki je beskućnik danima lutao gradom i tražio mjesto gdje će se malo ugrijati i dobiti topli obrok. Pokušao je prositi, ali tih dana baš nitko nije imao sitniša. Prihvatilište je bilo zatvoreno zbog preuređenja. Jednostavno nije imao sreće i sada je već potpuno prazna želudca smišljao kako da umiri gladno urlikanje i kruljenje po crijevima. Nije vidio drugog izbora, osim da u obližnjem trgovačkom centru pokuša nešto skrivećki spremiti u džep i pobjeći. Svoju je odluku proveo u djelo, iako ga je mučila savjest i bojao se da će ga uloviti u krađi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZADATAK: Vrednujte moralnost slijedećeg čina vodeći računa o slobodi subjekta, objektu (tj. predmetu) ili djelu što ga subjekt čini, nakani i okolnostima. Donesite svoj zaključak, odnosno prosudite je li čin moralan ili nemoralan.**

Neki radnik u maloj tvornici autodijelova nije dobio plaću već mjesecima. Nije mogao dati otkaz jer nije mogao naći drugo radno mjesto zbog opće krize i nezaposlenosti u državi. Kako je vrijeme prolazilo, dugovi su se gomilali, a njegova obitelj je dovedena do ruba egzistencije. Budući da je firma i dalje radila, odlučio je uzimati svaki dan po jedan automobilski dio koji je mogao sakriti u torbu i neprimjetno iznijeti iz tvornice. Dijelove će prodavati i tako zaraditi nešto novca da može kupiti svojoj djeci barem najosnovnije potrepštine za život.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZADATAK: Vrednujte moralnost slijedećeg čina vodeći računa o slobodi subjekta, objektu (tj. predmetu) ili djelu što ga subjekt čini, nakani i okolnostima. Donesite svoj zaključak, odnosno prosudite je li čin moralan ili nemoralan.**

Neki je srednjoškolac na kolodvoru pronašao novčanik s 450 kn i osobnom iskaznicom. Pokušao je pomoću imena i prezimena pronaći adresu vlasnika ili broj telefona. No u telefonskom imeniku nije bilo nikoga pod tim imenom, a adresa s osobne iskaznice se nalazila u gradu koji je kilometrima udaljen od njegova mjesta stanovanja. Odlučio je novac donirati Crvenom križu.